Os odonatos (Odonata, d'o griego οδοντός odontos, "dient") son un orden de insectos con unas 6000 especies actuals, que incluye formas tant conoixitas como os rodiabalsas. Os adultos amuestran un aspecto muit caracteristico, con una cabeza mas ampla que a resta d'o cuerpo, un abdomen largo y delgau y quatro alas membranosas transparents. Viven asociaus a ambients aquaticos, que son necesarios para o desembolique d'as suyas nimfas; no tienen fase de pupa y por tanto o suyo metamorfosis ye simple (hemimetabolía).